โครงการพัฒนาคุณภาพชีวิตผู้สูงอายุตำบลป่าพะยอม
1. หลักการและเหตุผล
 อาศัยอำนาจหน้าที่ขององค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล  พ.ศ.2537  ( และฉบับแก้ไขเพิ่มเติมถึงฉบับที่ 6  ปี  พ.ศ.2552 )  มาตรา 67 (6) ส่งเสริมการพัฒนาสตรี  เด็ก  เยาวชน  ผู้สูงอายุ  และผู้พิการ    ซึ่งองค์การบริหารส่วนตำบลถือว่าเป็นบทบาทหน้าที่หลักในการพัฒนาคุณภาพชีวิตผู้สูงอายุในตำบล   เพื่อคุณภาพชีวิตที่ดีของผู้สูงอายุ  ซึ่งผู้สูงอายุสามารถทำคุณประโยชน์ต่อสังคมควบคู่ไปกับลูกหลานคนรุ่นหลังและเป็นแบบอย่างการใช้ชีวิตในอนาคตอย่างมีความสุข
 
       ผู้สูงอายุถือว่าเป็นปูชนียบุคคลของสังคมที่มีคุณค่ายิ่งเนื่องจาก  ผ่านประสบการณ์มามาก ได้เคยเป็นกำลังสำคัญของสังคมมาก่อน  มีความรู้  มีทักษะ อนุรักษ์ และสืบทอด ประเพณีวัฒนธรรมท้องถิ่น วิถีชีวิตดั้งเดิม และได้ทำคุณประโยชน์แก่สังคมมาแล้วมากมาย  จำเป็นอย่างยิ่งที่คนรุ่นหลังจะต้องให้ความสำคัญ ในการยกย่องให้การดุแล    ผู้สูงอายุเหล่านี้ให้มีคุณภาพชีวิตที่ดี  สุขภาพจิต สุขภาพกายเป็นการเชิดชูเกียรติให้ผู้สูงอายุ  สามารถ
ดำรงชีวิตอยู่ในสังคมอย่างมีความสุข 

         องค์การบริหารส่วนตำบลป่าพะยอม  ได้ให้ความสำคัญกับผู้สูงอายุมาโดยตลอด  ได้ร่วมกับส่วนราชการในพื้นที่ กลุ่มองค์กรภาคประชาชนในพื้นที่ในการดูแลคุณภาพชีวิตผู้สูงอายุ  เช่นการตรวจสุขภาพผู้สูงอายุ   ให้ความรู้ในการดูแลสุขภาพกาย สุขภาพจิต ส่งเสริมการออกกำลังกาย  ถ่ายทอดภูมิปัญญาสู่ลูกหลาน  ส่งเสริมการปฏิบัติธรรม  จัดกิจกรรมวันสำคัญ  รดน้ำผู้สูงอายุในวันสงกรานต์  จ่ายเบี้ยยังชีพผู้สูงอายุอย่างไรก็ตาม  องค์การบริหารส่วนตำบลป่าพะยอม และทุกฝ่ายที่เกี่ยวข้องถือว่าการปฏิบัติต่อผู้สูงอายุถือเป็นภารกิจหลักที่จะต้องดำเนินการอย่างเต็มที่อย่างต่อเนื่อง และควบคู่ไปกับกลุ่มอื่น ๆ  ในสังคม เช่น เด็ก  เยาวชน  และสตรี เพื่อคุณภาพชีวิตที่ดีของทุกคนในสังคมต่อไป
2.  วัตถุประสงค์

2.1  เพื่อให้ผู้สูงอายุมีความรู้ความเข้าใจ ปรับเปลี่ยนพฤติกรรมในการดูแลสุขภาพอนามัยของตนเอง  ทั้งด้าน โภชนาการ การฟื้นฟูสมรรถภาพร่างกายและจิตใจ

2.2  เพื่อเป็นการสร้างขวัญ และกำลังใจให้ผู้สูงอายุมีทัศนคติที่ดีต่อการดูแลสุขภาพให้แข็งแรงเพื่อดำรงอยู่ในสังคมอย่างมีคุณค่า 

2.3  เพื่อสร้างจิตสำนึกและปลูกฝังให้คนรุ่นหลังได้มีทัศนคติที่ดีและเห็นคุณค่าของผู้สูงอายุและช่วยกันดูแล
3.  กลุ่มเป้าหมายและพื้นที่ดำเนินงาน

-  ผู้สูงอายุ ในจำนวน  7  หมู่บ้านของตำบลป่าพะยอม  
  
จำนวน   400  คน
4.  วิธีการดำเนินการ

4.1  ประชุมคณะทำงาน กลุ่ม อผส, อสม.,  ชมรมผู้สูงอายุและแกนนำชุมชนในตำบลป่าพะยอม


4.2  เขียนโครงการ / เสนอโครงการ/ ขออนุมัติโครงการ
              4.3  ติดต่อประสานงานผู้เข้าร่วมโครงการ ผู้ที่เกี่ยวข้องและกลุ่มเป้าหมาย

4.4   ดำเนินงานตามโครงการ

- อบรมให้ความรู้ด้านการดูแลสุขภาพอนามัย / การปรับเปลี่ยนพฤติกรรม ในการดำเนินชีวิต / โภชนาการต่างๆ /ความรู้ในการป้องกันโรคในวัยสูงอายุ /การออกกำลังกายแก่ผู้สูงอายุ 

4.5  ประเมินผล / สรุปผลการดำเนินงาน
5.  ระยะเวลาดำเนินการ

- ระหว่างวันที่    27- 28 มกราคม  2554
6. สถานที่ดำเนินการ

-  วัดป่าพะยอม หมู่ที่ 2 และวัดประดู่หอม  หมู่ที่ 4 ตำบลป่าพะยอม  อำเภอป่าพะยอม  จังหวัดพัทลุง
  7. งบประมาณ

- งบประมาณขอรับการสนับสนุนจากกองทุนส่งเสริมการจัดสวัสดิการสังคม เป็นเงิน จำนวน  40,000.-บาท  
(สี่หมื่นบาทถ้วน)

รายละเอียดค่าใช้จ่ายโครงการ มีดังนี้

7.1 ค่าอาหารกลางวัน 2 มื้อๆละ 50 บาท  จำนวน 200 คน


เป็นเงิน 20,000 บาท
7.2  ค่าอาหารว่าง  4  มื้อๆละ 15 บาท  จำนวน 200 คน


เป็นเงิน  12,000 บาท

7.3 ค่าวิทยากร จำนวน 3 คนๆละ 2 ชั่วโมงๆละ 300 บาท จำนวน 2 วัน
เป็นเงิน    3,600บาท

7.4  ค่าเช่าเครื่องสียง จำนวน 2  วันๆละ 1,700 บาท



เป็นเงิน    3,400 บาท

7.5 ค่าป้ายโครงการ จำนวน 1 ป้าย 




เป็นเงิน    1,000 บาท




  รวมเป็นเงิน   40,000.-บาท(สี่หมื่นบาทถ้วน)










ขอถัวเฉลี่ยจ่ายทุกรายการ
8. ผู้รับผิดชอบโครงการ

 - อาสาสมัครดูแลผู้สูงอายุตำบลป่าพะยอม ร่วมกับ องค์การบริหารส่วนตำบลป่าพะยอม

9.  ผลที่คาดว่าจะได้รับ

9.1 ผู้สูงอายุมีความรู้ความเข้าใจ ปรับเปลี่ยนพฤติกรรมในการดูแลสุขภาพอนามัยของตนเอง  ทั้งด้าน โภชนาการ การฟื้นฟูสมรรถภาพร่างกายและจิตใจ

9.2สร้างขวัญ และกำลังใจให้ผู้สูงอายุมีทัศนคติที่ดีต่อการดูแลสุขภาพให้แข็งแรงเพื่อดำรงอยู่ในสังคมอย่างมีคุณค่า 

9.3  สร้างจิตสำนึกและปลูกฝังให้คนรุ่นหลังได้มีทัศนคติที่ดีและเห็นคุณค่าของผู้สูงอายุและช่วยกันดูแล

             ลงชื่อ......................................ผู้เขียนโครงการ             ลงชื่อ...............................................ผู้เสนอโครงการ

                      (นางสุภาพร      แซ่อั่ง)

                       (นายบุญเลิศ   ไชยสวัสดิ์)
     
          นักพัฒนาชุมชน                                                        หัวหน้าสำนักปลัด อบต.

         ลงชื่อ.................................................ผู้เห็นชอบโครงการ





          (นายสนิท   คงแก้ว)



                           ปลัดองค์การบริหารส่วนตำบลป่าพะยอม
         ลงชื่อ.................................................ผู้อนุมัติโครงการ





          (นายสนิท   คงแก้ว)



                           ปลัดองค์การบริหารส่วนตำบล  ปฏิบัติหน้าที่




            นายกองค์การบริหารส่วนตำบลป่าพะยอม

กำหนดการ
โครงการพัฒนาคุณภาพชีวิตผู้สูงอายุตำบลป่าพะยอม
ระหว่างวันที่ 27 -28  มกราคม 2554 
ณ  วัดป่าพะยอม หมู่ที่ 2 และวัดประดู่หอม  หมู่ที่ 4 ตำบลป่าพะยอม
****************************************************************************

                     เวลา


                 กิจกรรม
            08.30 น. - 09.30 น.
 

ลงทะเบียนผู้เข้าร่วมโครงการ
            09.30 น. - 10.00 น.                    

พิธีเปิดโครงการ
                                                                    ( นายสนิท  คงแก้ว ปลัดองค์การบริหารส่วนตำบลป่าพะยอม – ประธาน
                                                                           ( นางสุมาลี  ยิ้มแย้ม ประธาน อผส. ตำบลป่าพะยอม –กล่าวรายงาน
 10.00 น. - 11.00 น.                          

บรรยาย เรื่อง ความรู้การป้องกันโรค ความดัน  เบาหวาน
        
อัมพฤต  อัมพาต ฯลฯ  (วิทยากรจากโรงพยาบาลป่าพะยอม)
             11.00 น. - 11.15 น.                                  
พักรับประทานอาหารว่าง
 11.15 น. - 12.15 น.                                   
บรรยาย เรื่อง ความรู้การป้องกันโรค ความดัน  เบาหวาน 
      
 อัมพฤต  อัมพาต ฯลฯ (ต่อ) 
            12.15 น. - 13.00 น.                        

พักรับประทานอาหารกลางวัน
            13.00  น.-  15.00 น.                              
บรรยาย เรื่องการดูแลสุขภาพอนามัย อาหารและโภชนาการ
      
ของผู้สูงอายุ   (วิทยากรจากโรงพยาบาลป่าพะยอม)
            15.00 น. – 15.15 น.                               
พักรับประทานอาหารว่าง
            15.15 น. – 17.15น.                                 
กิจกรรมนันทนาการ / ผู้สูงอายุร่วมกันออกกำลังกาย 
       
/ สรุปประโยชน์ที่ได้รับจากการจัดกิจกรรม
      
(วิทยากรจากโรงพยาบาล)
            17.15น. – 17.30 น.                                
พิธีปิดโครงการ
**หมายเหตุ  
-  ผู้สูงอายุที่ร่วมโครงการให้นำผ้าขนหนูผืนเล็ก เพื่อใช้ในการออกกำลังกาย 
      
- ผู้สูงอายุแต่งกายที่สามารถร่วมกิจกรรมออกกำลังกาย
